GiliGold/VAD_KnessetCorpus huggingface dataset:
דוד ביטן: הכוונה לתקציב שלא נוצל במלואו, לפיכך בגלל המצוקה שאליה נקלעו החיילים האלה ולאור דחיפות הנושא משרד האוצר הביע את הסכמתו ואישר למשרד הביטחון להשתמש בכספים אלה.
דוד ביטן: זה לא מדויק עדיין, עוד אין הסכמה.
דוד ביטן: לא יודע למה כתבת לי את זה.
שלומית אבינח: כיוון שהם אמרו בדיון הקודם.
דוד ביטן: לא, הם לא אמרו את זה באופן – למשרד האוצר אין בעיה, ברור, מה אכפת לו, אבל זה לא כולל את 4,500 שעכשיו הצעת החוק הציעה.
אלכס קושניר: לא, כי זה למשוחררים וזה לאלה בשירות.
דוד ביטן: אני תמיד מתבלבל ביניהם, זה חיילים משוחררים.
דוד ביטן: החיילים הקיימים הבודדים - - -
אלעזר שטרן: מה זה למשוחררים?
דוד ביטן: לחיילים משוחררים יש הצעת חוק ממשלתית לתת להם 4,500 נוספים.
מרב תורג'מן: לא לכולם.
דוד ביטן: לא לכולם.
דוד ביטן: למי?
מרב תורג'מן: זה רק לחיילים בודדים וזכאי תשמ"ש.
דוד ביטן: שאין להם עורף משפחתי.
דוד ביטן: ומה עם העולים החדשים?
אלכס קושניר: הם בפנים כי הם בודדים.
דוד ביטן: הם בפנים.
דוד ביטן: יש בודדים שיש להם עורף משפחתי, למשל אם המשפחות שלהם בחו"ל ויש להם כסף.
אלכס קושניר: אבל הצעת החוק היא לכל החיילים.
מרב תורג'מן: לכל החיילים 500 שקלים, לפי מה שראיתי, ו - - - המכסה המוגדלת
שלומית אבינח: אני כתבתי לך את מה שהם החליטו.
אלכס קושניר: זה בעצם הם לקחו את הפטנט שלנו של 4,500 מענק והוסיפו את ה-500 שקל לכל חייל.
אלכס קושניר: זה מה שהם עשו, אחלה עבודה.
דוד ביטן: מה שאנחנו רצינו זה לעשות את אותו תרגיל שעשינו עם ה-1,000 של השכירות.
דוד ביטן: אומרים לי תקדים שמקדים, אז תעלו את האוצר.
נטע בר זיו: שלום, אדוני היושב ראש.
דוד ביטן: מה שמרגיז אותי זה שיש כסף, מה כל המשחקים האלה?
נטע בר זיו: אני רק אחדד ואני אגיד שלא מדובר בתקדים כי לא מדובר באמת בחלף דמי אבטלה לחיילים המשוחררים האלה.
נטע בר זיו: מדובר בפעולה שמשרד הביטחון עושה כיום ויכול להמשיך לעשות אותה, פשוט בהגדלת הסיוע להם כפי שהוא רואה לנכון, זה הכול.
דוד ביטן: אני אגיד לך מה ההצעה שלי.
נטע בר זיו: לכן מבחינתנו אני לא רואה איך אפשר לתאר את זה כתקדים לזה שמשרד הביטחון משלם דמי אבטלה.
דוד ביטן: אבל הם רואים את זה כתקדים.
דוד ביטן: יש לי הצעת פשרה שלדעתי אין בעיה מבחינת
דוד ביטן: כם וגם לא צריכה להיות בעיה מבחינתם.
דוד ביטן: אתם תעבירו למשרד הביטחון הסכמה ל-13 מיליון שקל לצורך העניין הספציפי הזה ותגרעו להם 13 מיליון שקל שהם כספים שהם לא מנוצלים שהם לא יכולים להגיש עליהם בקשה.
דוד ביטן: זה בסמכות שלכם.
דוד ביטן: השר ביטון, לדעתי, לא יתנגד לעניין הזה וככה לא לעשות את העניין הזה שהם יגידו שהכסף הזה מיועד לזה, פשוט תנו להם את זה לצורך העניין הזה ותגרעו להם את התקציב ממה שלא מנוצל.
נטע בר זיו: בסדר גמור.
נטע בר זיו: ההצעה שאתה מציע היא בעצם להשתמש בכספים הלא מנוצלים, היתרות שקיימות לפי סדרי עדיפויות של משרד הביטחון לטובת הצורך הזה שכאמור אנחנו כבר אמרנו שאין לנו שום בעיה עם הפתרון הזה.
דוד ביטן: נכון, זה מה שאני מבקש.
דוד ביטן: במקום לעשות את העניין שזה יהיה מתואם פשוט תעשו את זה הפוך.
דוד ביטן: תנו להם את ה-13 ותכתבו להם שזה מיועד לנושא הזה והם צריכים לתת להם את זה ולא צריכים חוק ולא צריכים כלום, מצד שני תגרעו להם את ה-13 מיליון שהם לא יכולים ברגע האחרון להביא לכם בקשה להשתמש בזה למשהו אחר.
נטע בר זיו: אדוני היושב ראש, מבחינה טכנית זה אותו דבר.
נטע בר זיו: אנחנו כמובן נעשה את מה שצריך ברמה הטכנית, אבל במהות זה אותו דבר.
דוד ביטן: נכון, צודקת, אבל טכנית זה לא תקדים, כי הם מקבלים את הכסף באופן מיועד מבחינת משרד הביטחון וזהו.
דוד ביטן: אז הם לא יכולים לטעון לתקדים, אין תקדים, אתם נתתם להם את זה מיועד לעניין הזה וזהו.
נטע בר זיו: אז אני אצטרך לבדוק ולחזור אליכם בעניין הטכני, אבל מבחינה מהותית כאמור אין לנו שום התנגדות לעשות שימוש בכספים של משרד הביטחון לצרכים האלה.
נטע בר זיו: ברמה הטכנית אני לא חושבת שיש לזה צורך, אבל אנחנו נחזור אליכם.
דוד ביטן: יש בזה צורך.
דוד ביטן: אני סומך פה על משרד הרווחה, זאת הצעה של משרד הרווחה לעשות את זה ב – הם הוסיפו לנו את ה-400 חיילים שאין להם עורף משפחתי, חיילים בודדים.
דוד ביטן: אנחנו בהתחלה התייחסנו רק לעולים חדשים, הם הוסיפו לנו גם את ה-400 האלה.
דוד ביטן: מה שאני מבקש מכם, אין הרבה זמן כי אתם צריכים להביא את זה לוועדת הכספים, נכון?
דוד ביטן: משהו כזה, בהעברה תקציבית.
אלעזר שטרן: כן, זה העברות.
דוד ביטן: תעשו את זה.
דוד ביטן: קודם כל אני רוצה להודות למשרד האוצר, באמת, הייתם מאוד קואופרטיביים, גם בנושא של השכירות וגם בנושא הזה, כל הכבוד לכם.
דוד ביטן: אני אומר לחבר'ה שלכם וגם לשר האוצר אמרתי, כסף קטן תוצאה גדולה.
דוד ביטן: לפעמים אתם נותנים מיליארדים ואין לזה שום משמעות ציבורית, אף אחד לא אומר לכם תודה אפילו.
דוד ביטן: פה אתם נותנים כספים קטנים, אבל יש לזה משמעות ציבורית מאוד מאוד גדולה.
אלעזר שטרן: אבל צריך להגיד שמשרתי השירות הלאומי האזרחי, זה כבר נפתר לפני שבועיים.
דוד ביטן: לא, בנות שירות לאומי - - -
אלעזר שטרן: לא בנות, משרתי - - -
דוד ביטן: אתה מדבר על החרדים?
דוד ביטן: בסדר, אני לא מטפל בזה.
דוד ביטן: אני מטפל בעולים, אני לא נכנס לזה.
אלעזר שטרן: לא, אני יודע.
אלעזר שטרן: א' זה לא רק עולים אתה מטפל בהם.
דוד ביטן: לא, פה אני מטפל גם בחיילים, אבל אין בעיה - - -
אלעזר שטרן: זה לא רק עולים.
דוד ביטן: אנחנו רואים מה הבעיות ומנסים לפתור אותן.
דוד ביטן: קודם כל משרד הביטחון והאוצר גם עושה משהו, כל הצעת החוק הזאת זו הצעת חוק של הרבה מאוד כסף, מה שעולה היום בכנסת, צריך לקחת את זה בחשבון גם כן, אבל הם נותנים את זה.
דוד ביטן: רק מה?
דוד ביטן: בדרך שוכחים פה בעיה, שם בעיה, אז פותרים את זה, בשביל זה אנחנו פה.
דוד ביטן: הנושאים עולים ואנחנו מנסים לפתור את זה.
דוד ביטן: מבחינתי זה גמור.
שלומית אבינח: לא, תומר ניאזוף רוצה לדבר, הכלכלן של משרד הביטחון, אגף התקציבים במשרד הביטחון.
תומר ניאזוף: בוקר טוב.
תומר ניאזוף: אני מבקש לציין שני דברים.
תומר ניאזוף: האחד, יש פה גם נציגת צבא ההגנה לישראל שרוצה להתייחס לפתרון הזה, זה לא פתרון שהוא מתאים כחלף דמי אבטלה, זה משהו שצריכים להסתכל עליו בצורה יותר רוחבית.
דוד ביטן: זה לא אבטלה, זה פיצוי, יש הבדל.
תומר ניאזוף: אז אנחנו נשארים בעמדתנו שזה צריך להיות משהו, שאם רוצים לתת מענה כזה הוא צריך להיות רוחבי על ידי הגורמים שמטפלים בנושא במדינה, קרי ביטוח לאומי.
דוד ביטן: אבל זה לא אבטלה.
תומר ניאזוף: זה חלף דמי אבטלה.
דוד ביטן: החוק אומר שחיילים לא יכולים לקבל דמי אבטלה, בדקנו את זה.
תומר ניאזוף: אנחנו גם מוכנים לתמוך בתיקון החוק אם זה נדרש.
דוד ביטן: זה כסף ייעודי לפיצוי לחיילים בודדים.
דוד ביטן: אתם, זה התפקיד שלכם, תיתנו את הכסף הזה.
דוד ביטן: זה לא אבטלה.
תומר ניאזוף: אבל סדר העדיפות הוא לא בהכרח - - -
אלעזר שטרן: תומר, מה הבעיה אם לא קוראים לזה דמי אבטלה?
דוד ביטן: מי נותן לך את הכסף הזה, האוצר או ביטוח לאומי, מה זה מעניין, אני לא מבין למה זה מעניין אתכם.
תומר ניאזוף: כי סדר העדיפות הוא לא בהכרח מי שהיה לו היתר עבודה וכיום אין לו עבודה, אבל עוד פעם, זה נציגת צבא ההגנה לישראל יכולה להתייחס לזה.
תומר ניאזוף: באשר למקור התקציבי, יתרות שאנחנו לא יכולים לגלגל נמצאות אך ורק בתקציב החיימ"ש, בתקציבי הקורונה שם, אני לא בטוח שלזה התכוונה או התייחסה נציגת האוצר, צריך לחדד את הנקודה הזו.
דוד ביטן: לא, היא תפתור את הבעיה.
דוד ביטן: היא הבינה בדיוק למה התכוונתי.
דוד ביטן: אתם תקבלו את הכסף ייעודי מהאוצר, אתם, זה התפקיד שלכם לעזור לחיילים, לתת להם פיצוי, אתם תיתנו להם את הפיצוי, לא מדובר פה על דמי אבטלה ולא מדובר על שום דבר.
נטע בר זיו: אם אפשר להתייחס אני אחדד.
נטע בר זיו: כספי הקורונה אושרו בכנסת למטרות ייעודיות, הם לא כספי תקציב רגיל שכרגע אנחנו מדברים עליו שמדבר על סיוע בקורונה או לא בקורונה, במשבר כלכלי אחר, במצוקות אישיות כאלה ואחרות שהן נפתרות על ידי צבא ההגנה לישראל יום ביומו ברמה השוטפת - - -
דוד ביטן: כן, אבל אני לא מבין את צבא ההגנה לישראל, זה כסף שאין לכם אותו.
נטע בר זיו: כפי שהתייחסתי קודם, אנחנו לגמרי תומכים בפתרון שאתה הצעת, שצבא ההגנה לישראל ישתמש במקורותיו מסעיף כזה או מסעיף אחר, זה לא צריך לעניין אתכם כחברי כנסת מאיפה הכסף יוצא ברמת הסעיף התקציבי.
נטע בר זיו: במערכת הביטחון יש כמה סעיפים, יש בהם כסף שהם מנצלים אותו לפי סדר עדיפויות שלהם ואנחנו תומכים בפתרון הזה.
דוד ביטן: את צודקת.
דוד ביטן: הצבא פה מטפס על קיר, צריכים לשלוח אתכם לתחרות הזאת של הנינג'ה.
דוד ביטן: בחיאת דינקום, עזבו.
דוד ביטן: אתם מקבלים מהאוצר כסף ייעודי, זה שלוקחים לכם את זה מכסף לא מנוצל, נו אז מה?
דוד ביטן: מה אתם רוצים לעשות?
דוד ביטן: הכסף חוזר לאוצר בין כה וכה.
דוד ביטן: כאילו המצאנו את הגלגל.
דוד ביטן: כל מה שלא מנוצל חוזר לאוצר, זה לא שיש לכם אותו בכיס.
דוד ביטן: האוצר וועדת כספים צריכים להסכים להעביר העברה תקציבית לסעיפים אחרים, אין לכם את זה, זה יהיה מיועד לסעיף הזה.
דוד ביטן: כל הכבוד, זה הכול.
שלומית אבינח: קרן וייס, נציגת הצבא, מבקשת לעלות.
דוד ביטן: טוב, בואו נדבר עם קרן וייס ואחר כך נעבור לחברי הכנסת.
קרן וייס: בוקר טוב לכולם, אין ספק שכרגיל השיח הוא מבורך והוא באמת מחדד את הפערים שעליהם אנחנו צריכים לתת מענה והמענה שניתן כאן באמת נותן מענה, אבל חשוב לי רגע לחדד שהוא נותן מענה חלקי.
קרן וייס: בהמשך לשיח הקודם בוועדה הקודמת שניסינו לעמוד על הפערים הנוספים חשוב לי להבהיר שיש לנו הרבה מאוד חיילים אחרים שמצויים במצוקה כלכלית, בטח שהלכה והתעצמה מול אתגרי הקורונה, והם לא יכולים לממש היתר עבודה באופן מובנה מתוקף תפקידם.
קרן וייס: פה זה מחדד לי את השפיץ של השפיץ, את המערך הלוחם שבסוף הלוחמים, בטח בהינתן העוצר והנחיות הסגר, לא יכולים לממש וגם לא יכולים להיות זכאים להיתר עבודה בשגרה ולכן החיילים האלה הם כאילו שקופים בהקשר המענה שאנחנו גיבשנו כאן בוועדה.
קרן וייס: זה פער שצבא ההגנה לישראל לא יכול לחיות איתו בשלום.
קרן וייס: צבא ההגנה לישראל בסוף מבקש לדאוג לכל החיילים שלו באופן שוויוני והוא לא מבחין בין החיילים שיש להם מצוקות כלכליות וכך האם יש להם היתר עבודה או לא.
קרן וייס: לכן זה מענה שהוא מוגבל והוא לאו דווקא מזוקק בסדרי העדיפויות שצבא ההגנה לישראל רוצה להעניק לחייליו וזו אמירה שחשוב שהיא תיאמר פה.
אלעזר שטרן: קרן, רגע, איך חייל קרבי, יש קורונה ויש חייל קרבי, למה לחייל קרבי עכשיו יש יותר צרכים משהיו לו קודם אם מקודם לא היה לו היתר עבודה פרטית?
קרן וייס: לא, מה שאני בעצם אומרת זה שיכול להיות שהיה חייל לוחם שקודם לכן הייתה לו מצוקה כלכלית והוא הסתייע בכל מיני כלים שלנו יש לתת לו במהלך השירות.
קרן וייס: גם ככה הוא לא מממש היתר עבודה והקורונה העמיקה עוד יותר את הצרכים שלו והוא שקוף מהשיח הזה.
אלעזר שטרן: סליחה, אני רוצה להבין.
אלעזר שטרן: הוא חייל לוחם, היה לו היתר עבודה?
שלומית אבינח: אין לו היתר.
אלעזר שטרן: יש חיילים שיש להם היתר עבודה זמני.
אלעזר שטרן: היה לו היתר עבודה או לא היה לו?
דוד ביטן: מתי הוא הספיק לעבוד אותו חייל?
דוד ביטן: אם הוא חייל קרבי.
אלעזר שטרן: לא, לא היה לו היתר עבודה ואתם רציתם לתת לו היתר עבודה רק אין לו עבודה?
קרן וייס: לא, אני אומרת שלא היה היתר עבודה בגלל שהוא לוחם, לא בגלל שאין לו מצוקה.
קרן וייס: זאת אומרת אם הוא היה יכול לעבוד הוא היה עובד.
קרן וייס: כיוון שהוא לוחם ויש זמני יציאות מסוימים אז הוא לא מצליח לממש כביכול את העבודה שלו בשגרה ואנחנו - - -
דוד ביטן: אני רק רוצה להגיד לך דבר אחד, משרד הביטחון פתר את הבעיה עם משרד האוצר, הצעת החוק שמוגשת היום ל - - -
אלעזר שטרן: היא לא פותרת לאותו אחד.
דוד ביטן: היא מתייחסת לעניין הזה.
אלעזר שטרן: לא לאותו חייל.
אלעזר שטרן: קרן, אני רוצה רגע להבין.
דוד ביטן: אני לא מבין את הטענה.
אלעזר שטרן: אותו חייל לוחם שיש לו מצוקה כלכלית כל הזמן, למה עד עכשיו הוא לא קיבל היתר עבודה פרטית?
אלעזר שטרן: בגלל שהוא לוחם ולא יכולתם להוציא אותו לעבודה?
קרן וייס: בגלל שהוא לא מסוגל להתחייב בפני מקום עבודה לעבוד בו בהתאם לשגרת היציאות שלו הביתה.
קרן וייס: זה פער מובנה.
אלעזר שטרן: בגלל שהוא לוחם.
אלעזר שטרן: אז מה עושה הקורונה לעניין הזה?
קרן וייס: זה פער שהוא מובנה.
אלעזר שטרן: נכון, מה זה קשור לקורונה?
קרן וייס: זה לא קשור לקורונה, זה קשור לכך שהקורונה רק מעמיקה את כל האתגרים הכלכליים שיש לחיילים האלה בלאו הכי ואלה שיש להם היתר עבודה, אני נותנת להם מענה מיוחד ולהם - - -
דוד ביטן: שנייה.
דוד ביטן: חייל קרבי שמשרת בגולני, הוא לא יכול לעשות עבודה נוספת, זו בעיה באמת כללית, אולי צריך להעלות לחיילים הקרביים עוד 500 שקל במענק החודשי שהם מקבלים בין כה וכה, אבל זה לא רלוונטי למה שאנחנו מדברים היום.
דוד ביטן: אנחנו מדברים על חיילים שהם בודדים, שאין להם עורף כלכלי, שיש להם היתר עבודה והם יכולים לעבוד ועכשיו בגלל הקורונה הם לא עובדים.
דוד ביטן: אין קשר בין זה לבין מה שאת אומרת.
קרן וייס: אני אחדד את הסוגיה.
קרן וייס: קודם כל לפני שאני מחדדת את הסוגיה חשוב לי להגיד שהמענה הניתן בכל צבא ההגנה לישראל, כולל דמי הקיום, כולל הטבות הפרט, ניתנים באופן דיפרנציאלי כך שהלוחמים מקבלים את השיפוי לאור המורכבות, לאור יוקרת השירות הלוחם וכו'.
קרן וייס: זה הנחת היסוד שהיא חשובה.
קרן וייס: בהקשר למה שאלת, אני אנסה לחדד רגע את הפער, חייל בודד לוחם שהוא חסר עורף משפחתי, שהוא לא יכול לעבוד בגלל השירות שלו כלוחם, כי הוא בחר בשירות משמעותי שכזה, הוא כביכול נופל בדיוק על אותם המקומות של הצורך אבל הוא לא נצבע לי במי שיקבל את זה כי הוא לא זכאי להיתר עבודה.
קרן וייס: לא בזכאות שלו, בכך שמוזן לו לצורך העניין היתר עבודה.
דוד ביטן: לא, כאן יש לך טעות כיוון שאנחנו לא מתנים את העניין הזה של הפיצוי בכך שהוא עבד בפועל.
דוד ביטן: אם הוא חייל בודד, בלי עורף משפחתי, גם אם הוא משרת בקרבי, בגולני, בצנחנים, ויש לו היתר עבודה שהוא לא משתמש בו, עדיין מגיע לו הפיצוי הזה, הוא בתוך הרשימה.
קרן וייס: אז אתה מגיע למכפלות הרבה יותר גבוהות של חיילים.
דוד ביטן: אין אפליה בין חייל קרבי לחייל שהוא לא קרבי בתנאי שהצבא הכיר בו כחייל בודד ונתן לו אישור עבודה, זה הכול.
דוד ביטן: לכן אין שום בעיה, את נכנסת לפינה שהיא לא קיימת.
אלעזר שטרן: קרן, אני אגיד לך שני דברים, האחד, אני חושב שהחיילים האלה מקבלים תשמ"ש גם ככה, שהוא לא מותנה בעבודה פרטית.
אלעזר שטרן: זאת אומרת התיאור הזה שנתת על חייל לוחם בודד, הוא מקבל תשלומי משפחה מעבר לחייל רגיל.
אלעזר שטרן: דבר שני, אם לא הבנת מה נאמר לך פה, תיתנו עכשיו לאותם חיילים היתר עבודה פרטי שהם ממילא לא יממשו אותו בגלל שהם לוחמים, אבל כתוצאה מזה יהיה להם היתר עבודה פרטית.
דוד ביטן: אבל, שטרן, לא מתנים את זה.
דוד ביטן: אם הוא ברשימה של ה-1,335 הוא מקבל גם אם הוא לא השתמש בזה, העיקר שיש לו את האישור הזה.
אלעזר שטרן: זה מה שאמרתי עכשיו.
דוד ביטן: לכן אין סתירה.
אלעזר שטרן: ביטן, אתה לא הבנת מה אמרתי.
אלעזר שטרן: כרגע לא נותנים לו כי הוא לא יכול לצאת, מה שאני אומר - - -
דוד ביטן: זה אני לא יכול לפתור, לצערי.
אלעזר שטרן: אבל מה שאמרתי – תקשיב - - -
דוד ביטן: אם לא נתנו לו כי הוא קרבי אז הוא לא בליין הזה.
אלכס קושניר: מה שטרן אומר?
אלכס קושניר: תיתנו עכשיו לכולם היתר עבודה.
אלעזר שטרן: תן לו היתר עבודה פרטית, הוא קרבי, הוא ממילא לא יממש אותו - - -
דוד ביטן: לא, לא, שטרן, יש רשימה והרשימה הזו קיימת.
דוד ביטן: זה שהצבא לא פתר את הבעיה לחיילים האלה זו בעיה אחרת, אבל אני לא יכול לעזור פה.
מרב תורג'מן: כן, אבל מי ש - - -זה מי שבעבר לא יכול היה לממש את ה - - -
אלכס קושניר: רק רציתי לומר כמה דברים.
אלכס קושניר: קודם כל סגן אלוף קרן וייס שכחה שבתחילת הדיון אמרת שמדובר גם על חיילים בודדים שמקבלים תשמ"ש, וזה בעיקר כנראה כאלה שהם לוחמים, לכן הנושא נפתר.
אלכס קושניר: אני בטוח שאחרי שעבר - - -
דוד ביטן: לא, היא טוענת משהו אחר, היא אומרת שהחיילים האלה לא קיבלו אישור עבודה בגלל שהם קרביים.
קרן וייס: אני רוצה לחדד לכם את המושגים.
קרן וייס: חייל בודד לא מקבל תשמ"ש, תשמ"ש זה סיוע למשפחה של חייל.
קרן וייס: כלומר חייל שיש לו עורף משפחתי שהוא חלק ממנו.
קרן וייס: בודד זה משהו אחר.
קרן וייס: זכאי תשמ"ש זה באמת חיילים שצריכים לקבל הבטחת קיום מינימלית לכלכל את המשפחה שלהם ולכן זה לא אותה אוכלוסייה.
קרן וייס: אני אומרת שאל מול ההיקפים האלה יש עוד הרבה מאוד חיילים אחרים שיש להם מצוקה כלכלית אקוטית, שהקורונה הלכה והעמיקה אותה, שבשגרה הם לא מקבלים היתר עבודה פרטית ולכן הם שקופים מהשיח הזה.
קרן וייס: אם אני אתבע אותם אני אגיע להיקפים הרבה יותר גבוהים של חיילים שצריכים את הסיוע.
דוד ביטן: סגן אלוף וייס, אני מציע דבר כזה, תפני לשר הביטחון ולרמטכ"ל שייתנו להם מתקציב משרד הביטחון ואם תצליחי אנחנו נמנה אותך לאלוף משנה, בסדר?
דוד ביטן: זה מה שאני יכול להציע לך.
שלומית אבינח: לא, אבל שתביא רשימה.
שלומית אבינח: קרן, בואי נראה - - -
דוד ביטן: לא, אני לא זז.
דוד ביטן: יש 1,300, התקציב הוא 13 מיליון, סגרנו את זה עם המשרד, זהו, נגמר הסיפור.
דוד ביטן: אנחנו לא פותחים עכשיו שום דבר בעניין הזה.
דוד ביטן: אפשר לבוא עם 200 מיליון, אז יהיה לזה פתרון?
מרב תורג'מן: זה גם לא המנדט שלך.
דוד ביטן: זה גם לא המנדט שלי, אומרת לי היועצת המשפטית.
אלכס קושניר: אני רוצה לומר שהנושא הזה פורסם על ידי נטע לי שם טוב לפני כשלושה-ארבעה שבועות, אם אני זוכר נכון.
שלומית אבינח: ב-29 באוקטובר.
אלכס קושניר: כן, לקחתי את זה לדיון בוועדת המשנה ואז בעצתה של שלומית ביקשתי את התערבותך, אדוני היושב ראש, ואני מאוד שמח שהיום אנחנו יכולים לבשר על לפחות סימן לפתרון.
דוד ביטן: אין בעיה, אבל כשאתה מוציא הודעה לתקשורת תוציא בשם כל הוועדה.
אלעזר שטרן: ביטן, אתה מסודר כבר.
אלעזר שטרן: אתה כבר בתקשורת.
אלכס קושניר: קודם כל אני עושה את זה תמיד.
אלעזר שטרן: ביטן, בתקשורת אתה מסודר.
דוד ביטן: אני מסודר, אני לא רץ.
דוד ביטן: האמת, בוועדה הזו אני רואה שליחות, אני לא רץ לתקשורת בדברים האלה.
מיכל וונש: אדוני היושב ראש, אני רק רוצה בנושא הזה לומר שקודם כל אני חושבת שאנחנו צריכים להודות גם לך ולראשותך ולדרך שלא ויתרת לאורך כל הדרך להוביל את הנושא לפתרון, שאני מקווה שיש אותו מבחינה טכנית.
דוד ביטן: לא, פתרנו את זה.
דוד ביטן: טכנית זה פשוט, אין בעיה.
מיכל וונש: אבל אני רוצה להעלות מעבר לפתרון, אדוני היושב ראש.
שלומית אבינח: ישיבת מעקב - - -
דוד ביטן: לא צריך ישיבת מעקב.
דוד ביטן: אם נצטרך נעשה, תירגעי, מה?
שלומית אבינח: אבל אין לי מתי, אני חייבת להודיע.
דוד ביטן: את אוהבת ישיבות מעקב, אני רואה.
שלומית אבינח: אבל אני חייבת להודיע ואין לי מתי.
מיכל וונש: אחרי שנחליט ונוודא אני רוצה כן לומר עוד דבר אחד, אדוני היושב ראש - - -
דוד ביטן: הם מעבירים העברה תקציבית, הם צריכים לעשות את זה, לא אנחנו.
דוד ביטן: ברור שוועדת כספים יאשרו, מה, היא לא תיתן לחיילים בודדים את הכסף?
מיכל וונש: אני רוצה להעלות בהקשר הזה, מעבר לפתרון הבעיה הנקודתית בהקשר הקורונה, את ההכרח שאנחנו נמשיך לדון בנושא של חיילים בודדים ללא עורף משפחתי.
דוד ביטן: לא, אבל אנחנו סגרנו.
מיכל וונש: סגרנו את זה בהקשר הזה - - -
דוד ביטן: באמת שרוב הבעיות של החיילים הבודדים פתרנו בקדנציה הזו, אין שום בעיה.
מיכל וונש: נכון, אבל אני חושבת שיש פה גם הזדמנות לצד המשבר הזה של הקורונה והוועדה הזאת מעלה את הנושאים הללו - - -
דוד ביטן: בסדר, חבר'ה, יש בחירות כנראה, הוועדה לא תתפקד יותר, מה שעשינו עשינו וברגע שמכריזים על בחירות, הוועדה יכולה בכלל להתכנס, גברתי המנהלת?
שלומית אבינח: באישור מיוחד של ועדת ההסכמות.
אלעזר שטרן: ביטן, אין בחירות, אל תדאג.
דוד ביטן: אין בחירות לדעתך?
דוד ביטן: נראה לי שיש.
אלעזר שטרן: לי נראה שאין.
שלומית אבינח: נטע בר זיו, האוצר.
דוד ביטן: עוד פעם האוצר?
דוד ביטן: את רואה, מרוב דיבורים הם עכשיו עושים לנו – כן, נטע, מה?
נטע בר זיו: אז אני רק אבהיר שוב שהפתרון שמוצע כמובן מקובל עלינו, בסופו של דבר מדובר, כפי שציינת, בכספים ביתרות של משרד הביטחון.
נטע בר זיו: ברמה הטכנית אין צורך לעשות את ההעברה החיצונית וכו', זה שינוי שניתן לעשות אותו פנימית במשרד הביטחון וככל שזה יוחלט וכמובן יוסכם על ידי כל הצדדים אז כמובן שאנחנו תומכים, אנחנו בעד.
נטע בר זיו: אני רק אתייחס לדברים שאמרו קודמיי, זה רק מחדד את הצורך של צבא ההגנה לישראל לעשות פה סדרי עדיפויות רחבים יותר, הם לא תלויים בדמי אבטלה כאלה או אחרים או שינוי של חוק, זה שינוי שמשרד הביטחון יכול לעשות לחלוטין כבר היום במסגרת היכולות והתקציב הקיים.
דוד ביטן: אנחנו לא קובעים ישיבת מעקב, אם יש בעיות תודיעי לנו ואז אנחנו נעשה ישיבה נוספת.
דוד ביטן: אני פותח את הדיון, המשך העסקתן של אוכלוסיות ייעודיות בחברת נמל אשדוד.
דוד ביטן: מדובר בדיון שישי.
דוד ביטן: אמנם כל דיון היה קצר, אבל הראשון התקיים ב-5.8.20, השני 2.11.20, השלישי 4.11.20, ב-18.11.20 וב-29.11.20.
דוד ביטן: מה התחדש בשטח?
גד בוטבול: מה שלומכם?
גד בוטבול: טוב, אין כל כך הרבה מה לחדש.
גד בוטבול: בעקבות הדיון שהיה שלשום אני ביקשתי מהמנכ"ל להיפגש והיינו אמורים לקיים אתמול איזה סוג של דיון ואתמול, מסיבות שכרגע אני לא יודע אותן, הדיון הזה לא התקיים כי המנכ"ל נאלץ להיקרא למשרד התחבורה לאיזה אירוע שאני לא יודע לומר מה היה.
גד בוטבול: שנית, גם הסמנכ"ל למשאבים שלנו, לצערנו הרב, איבד את אימו אתמול, אז בעצם לא יכולנו להתכנס ולקיים את מה שהחלטנו בוועדה.
גד בוטבול: זה המצב כרגע.
גד בוטבול: זה עדיין לא התכנס לסיכום בכתב, כפי שהוועדה דרשה.
דוד ביטן: מה עם המנכ"ל?
שלומית אבינח: משה ז'נה.
שלומית אבינח: רגע, אני מדברת איתו.
דוד ביטן: מה שאני מבקש, אני מבקש שהיועצת המשפטית שלנו תכין נייר, אני רואה שהם לא מסוגלים לשבת ולהכין ניירות שלוקח בדיוק עשר דקות להכין אותם.
שלומית אבינח: הנה הוא עולה, נראה מה הוא אומר.
דוד ביטן: לא משנה, תקשיבי.
דסטה גדי יברקן: לא, יכול להיות שהוא יגיד משהו אחר.
דוד ביטן: בסדר, שהוא יגיד.
דוד ביטן: אם הוא יגיד אין בעיה.
דוד ביטן: שהיא תכין נייר שיחתמו עליו ההנהלה, ועד העובדים, ההסתדרות הכללית.
שלומית אבינח: הוא עלה.
דוד ביטן: אוקיי, בלי קשר, אני לא יכול להמתין להם יותר.
דוד ביטן: והאוצר.
דוד ביטן: ללא קשר לתוצאות.
דוד ביטן: אם המשא ומתן עם האוצר יתגבש להסכם, אז זה יתווסף להסכם, על מנת לגמור את העניין הזה.
שלומית אבינח: טוב, בוא תראה מה הוא אומר.
דוד ביטן: ז'נה, מה קורה איתך?
דוד ביטן: אתם לא מקדמים את זה.
דוד ביטן: אתם צריכים שנים כדי לעשות דבר כזה פשוט?
דוד ביטן: מה קורה, גדי אמר שלא היה לכם זמן לשבת אפילו.
דוד ביטן: תשמע משהו, אתה איתי?
משה ז'נה: כן, אני איתך.
דוד ביטן: אנחנו נכין נייר, היועצת המשפטית של הוועדה, ונעביר לכולכם על מנת שתחתמו על זה כשזה מותנה בהסכם כולל עם האוצר, זאת אומרת אם יגיע הסכם זה יהיה חלק מההסכם, אם לא יהיה הסכם, אז גם כמו כל העובדים, הם יהיו כמו כל העובדים.
דוד ביטן: כי אני לא רואה שאתם מתקדמים, אולי אתם צריכים קצת דחיפה מה שנקרא.
דוד ביטן: אנחנו נעביר את הנייר הזה עד יום ראשון, גם לכם, גם לוועד, גם לאוצר וגם להסתדרות, כולם יקבלו את הנייר, מצדי תעשה טקס חתימה, אני מוכן לבוא לנמל אשדוד אפילו לדבר הזה, אין שום בעיה, אבל צריכים לגמור עם זה.
דוד ביטן: האוצר גם מסכים, רק הוא אומר שהוא צריך את זה לישיבה הכוללת.
דוד ביטן: בסדר, אין לי בעיה, נתנה את הנייר בהסכם הכולל עם האוצר, אני לא יודע מה הדין ודברים שלכם עם האוצר, אני רוצה לגמור את זה לפני שיהיו בחירות ואז בכלל יהיה סלט.
שלומית אבינח: מה הוא אומר?
שלומית אבינח: הוא לא מגיב?
דוד ביטן: אתה איתי?
משה ז'נה: אני רוצה לציין שלושה דברים.
משה ז'נה: אחת, גם אתמול היו לנו שיחות ארוכות, גם עם האוצר, גם הבוקר עם ההסתדרות, בסוף צריך להכין הסכם רפורמה כולל לחברת נמל אשדוד שהוא הסכם מאוד מורכב שבתוכו צריך להכיל, ואני חושב שכולם עם מוטיבציה והבנה שבחלק מההסכם צריך להכניס גם את הנושא של מה שנקרא האוכלוסייה המיוחדת.
משה ז'נה: אין שום בעיה גם להחריג אותה ואין גם שום מניעה להחריג אותה, יש רק מניעה אחת, שצריך להבין שיש פה הסכם כולל.
דוד ביטן: כן, אני הבנתי.
משה ז'נה: שצריך לראות את הנמל על 400 העובדים שלו, צריך לראות איך אנחנו מביאים את הנמל הזה להתייעלות ואיך מצד אחד אנחנו מצליחים להשאיר את האוכלוסייה המיוחדת אל מול זה שאנחנו גם צריכים לבוא ולראות מי יוצא.
משה ז'נה: אין פה רק נכנס, כבוד היושב ראש, יש פה גם שיח עם הוועדים ועם ההסתדרות מה יוצא.
דוד ביטן: אני מבין את זה, מבין את ההסכם הכולל, מה שאני אומר, נכין נייר שזה מותנה בהסכם הכולל, אין בעיה.
משה ז'נה: לכן מה שחשוב שיהיה פה הסכם כולל שיראה את כל הנמל בכללותו.
משה ז'נה: כמובן שזה נעשה יחד עם הייעוץ המשפטי שלי כי יש לנו גם נושא רגיש, רק רגע, למה האוכלוסייה הזאת כן, האוכלוסייה הזאת לא.
משה ז'נה: יש פה הרבה סוגיות מאוד רגישות ועדינות ולכן מה שאני רוצה לסכם ולהגיד, שוב, אני כמנכ"ל, שלוש נקודות.
משה ז'נה: קודם כל צריך להכליל את האוכלוסייה המיוחדת בתוך חברת נמל אשדוד.
משה ז'נה: זה צריך להיכלל בתוך הסכם כולל, שגם פה הוועדים וההסתדרות צריכים להגיד מה יוצא, לא רק מה נכנס, יחד איתנו, וכמובן יחד עם האוצר כדי שבסופו של דבר התוכנית הזאת תהיה כזאת תוכנית שנוכל לעמוד בה כי בסופו של דבר התחרות מביאה אותנו לאתגרים מאוד משמעותיים בהיבט הכלכלי.
משה ז'נה: אני לא רוצה שחס וחלילה נתחייב לדברים שבסוף לא יהיה לנו שכר לשלם לעובדים.
דוד ביטן: לא נראה לי מצב כזה שלא יהיה לכם שכר, אבל לא משנה.
דוד ביטן: אני מקבל את מה שאתה אומר קודם כל, מה שאני אומר, המשא ומתן עם האוצר גם יכול לקחת כמה חודשים, אנחנו נכין נייר שמתנה אותו בסיכום הסופי עם האוצר על הסכם הרפורמה, אין שום בעיה, כדי שזה יהיה סגור, והיה ויהיה הסכם שכל עובדי הנמל בפנים אז גם הם יהיו בפנים.
דוד ביטן: אם אין הסכם כזה, אז הם ביחד עם כולם.
דוד ביטן: אין להם איזה משהו מיוחד מול עובדי הנמל האחרים.
דוד ביטן: אתה מבין למה אני מתכוון?
דוד ביטן: זה לא שאנחנו מבטיחים אותם וזהו.
משה ז'נה: כן, כן.
משה ז'נה: כי ה - - -
דוד ביטן: אני רואה שאתם לא זזים, אז אנחנו נכין נייר, נעזור לכם קצת, ואז כולם יחתמו על הנייר הזה ותמשיכו במשא ומתן עם האוצר להסכם כולל, הוועד.
דוד ביטן: אנחנו נגדיר את הדברים, אני חושב שההצעה שאנחנו הצענו היא גם פותרת את הבעיה של מה שאתה אומר בנושא של כניסה ויציאה של העובדים והסכמות עם הוועד.
דוד ביטן: אנחנו נכין דבר כזה ובשבוע הבא אני מקווה שאתם תחתמו עליו ונסיים את העניין הזה.
דוד ביטן: לי לא אכפת לבוא לנמל לעשות איזה טקס, זה גם יחסי ציבור טובים לכם, ונגמור את העניין.
דוד ביטן: האוצר, תגיעו איתו להסכם?
דוד ביטן: מצוין, הכול בפנים, לא תגיעו להסכם?
דוד ביטן: אז אין כלום, ודאי אין כלום, הם יחד איתכם.
דוד ביטן: אני לא אומר שהם יהיו זה ואחרים לא.
דוד ביטן: אז אנחנו נכין לכם נייר והיועצת המשפטית שלנו תהיה בקשר - - -
אוהד אלקבץ: אדוני היושב ראש, אפשר להתייחס?
דוד ביטן: מי זה?
אוהד אלקבץ: אוהד אלקבץ מהממונה על השכר במשרד האוצר.
אוהד אלקבץ: אני מחליף את תומר לאור הנסיבות שהוא לא יכול היה להופיע.
דוד ביטן: אוקיי, אז תגיד גם אתה כמה דברים, בבקשה.
אוהד אלקבץ: מה שאומר מנכ"ל נמל אשדוד זה שלא ניתן לנתק את הסוגיה הזאת מהמשא ומתן הכולל.
אוהד אלקבץ: המערך ההסכמי שנוגע לרפורמה בנמל אשדוד הוא מורכב והוא עוסק בסוגיות שהן נוגעות לכל העובדים בנמל שנים קדימה.
אוהד אלקבץ: אנחנו שואפים לקדם את המשא ומתן הזה כמה שיותר מהר, אנחנו חושבים שזה נכון מאוד שהנמל ייערך לתחרות שהיא בפתחנו כמה שיותר מהר.
אוהד אלקבץ: הסוגיה הזאת היא סוגיה בתוך המשא ומתן הזה.
דוד ביטן: אבל לא אמרתי משהו אחר.
אוהד אלקבץ: ואנחנו נדון בה ונחשוב על הפתרונות שבה ונחשוב איך היא מתכנסת, אבל מה שאומר - - -
דוד ביטן: אני לא אמרתי משהו אחר.
דוד ביטן: תקשיב, תשמע רגע מה שאני אומר.
דוד ביטן: אנחנו נתנה את זה בהסכם הכולל, אין שום בעיה, ולכן אתה לא נפגע מזה.
דוד ביטן: יהיה הסכם זה בפנים, לא יהיה הסכם זה לא בפנים.
דוד ביטן: אתם יכולים לנהל משא ומתן גם שנה וחצי, בעוד שנה וחצי נשכח בכלל מה הייתה הבעיה.
דוד ביטן: אני רוצה לנעול את העניין הזה במסגרת ההסכם הכולל, שאם יהיה הסכם כולל אז זה יהיה.